Prys ABBA YAHUVEH (GOD), YAHUSHUA ha MASHIACH (Jesus Christus) en die liefdevolle RUACH ha KODESH (Heilige Gees) vir Almightywind Bediening!!! ABBA YAHUVEH het my op ‘n wonderbaarlike manier na die bediening toe gelei en dit het my lewe in soveel opsigte aangeraak en verander . Die waarhede, profesieë, torah gedeeltes, leringe, en soveel meer wat ek van Almightywind af ontvang, is soos daaglikse brood vir my siel ….. vars manna vanuit die Hemel.
Hierdie Bediening, onder leiding van ons geliefde en gesalfde Apostels en Profete, Pappa Ezra en Mamma Elisheva Eliyahu, bestaan al meer as 24 jaar op die Internet. ABBA YAHUVEH, YAHUSHUA en IMMAYAH se profesieë, gespreek deur geliefde Apostel en Profeet Elisheva is reeds in meer as 50 verskillende tale beskikbaar en bereik miljoene siele vir YAHUSHUA regoor die wêreld.
Baie dankie Pappa Ezra en Mamma Elisheva vir alles wat julle vir Almigthywind Bediening en ABBA YAHUVEH se kinders doen en beteken. Mag die seëninge van Deuteronomium 28 op julle neerdal en julle volg tot aan die einde van dae en mag ABBA YAHUVEH julle beskerm en ons liefdevolle IMMAYAH julle lei in al julle weë.
Baie dankie vir ‘n pragtige Afrika vir YAHUSHUA webtuiste, dis voorwaar ‘n voorreg om so ‘n gesalfde webtuiste in my eie moedertaal te kan hê. Alle Lof, Eer en Heerlikheid aan ons GOD Drie-Eenheid, VADER YAHUVEH, YAHUSHUA ha MASHIACH en ons liefdevolle RUACH ha KODESH, IMMAYAH!!!
Liefde in YAHUSHUA